
Kære støttemedlem/æresmedlem 

SUFOI har hermed fornøjelsen af at sende dig SUFOI Årsrapport 2018. Indholdet repræsenterer 
et lille udpluk af de mange artikler og notitser, som er blevet bragt i de 22 UFO-Mails, der er 
udsendt i det forgangne år. 

Hvert år analyseres mange fotosager af Ole Henningsen. Igennem årene er det blevet til mere end 1.000 sager. Mange 
af dem ligner hinanden og viser reflekser (se forsidefotoet), kondensstriber oplyst af Solen, små varmluftballoner og 
andre kendte fænomener. Nu får observatører/fotografer muligheden for selv at identificere det sete/fotograferede, 
idet der på ufo.dk er oprettet menupunktet Himlens fænomener m.v. med eksempler på, hvordan tilsyneladende 
mystiske fænomener kan have naturlige forklaringer. 

2017 var et jubilæumsår, hvilket vi markerede med bogudgivelsen UFO'er - Myter og viden den 12. oktober. Bogen er 
blevet godt modtaget af pressen (se artiklen "Ny ufo-bog får fin omtale" på side 8), sælger fint og har fået rigtig pæne 
ord med på vejen, bl.a. i UFO-Sveriges tidsskrift UFO-Aktuellt, på CENAP's hjemmeside samt i lektørudtalelsen fra 
Dansk Bibliotekscenter: "Spændende og flot bog ... Bogen udstråler, at forfatterne har stort engagement og passion 
for mange af de myter og historier som omgiver UFO'er, og den virker samtidig både saglig og velresearchet. Bogen er 
velskrevet og layoutet er lækkert udført. De mange flotte fotografier og illustrationer fuldender værket..." 

På selve 60 års-jubilæumsdagen den 17. december udsendte vi pressemeddelelsen, hvis indhold kan læses i artiklen 
"Der var engang ..." side 3. Året sluttede med hektisk aktitivitet pga. en artikel i New York Times den 16. december om 
offentliggørelsen af Pentagons hemmelige ufoundersøgelsesprogram. Det gav anledning til deltagelse i adskillige tv¬ 
udsendelser, hvilket fremgår af artiklen "Da en søvnig søndag blev startskuddet på en hektisk medieuge..." på side 5. 

På foreningens vegne siger jeg dig tusind tak for din støtte i 2017 og håber, at du også i 2018 
finder vores arbejde værd at støtte. 


Kim Møller Hansen , formand for SUFOI 



SUFOI Årsrapport 2018 udgives af Skandinavisk UFO Information, Eilekiersvej 14, 4100 Ringsted én gang om året, og et farveprint 
sendes gratis til foreningens æresmedlemmer og til støttekredsen. Desuden kan årsrapporten læses som pdf-fil på ufo.dk . 

Denne udgave er redigeret af Kim Møller Hansen, e-mail gukmh@Gyldendal.dk . Redigeringen er afsluttet den 1. januar 2018, og 
rapporten er trykt hos MicroForma, Odense. 

Forsiden: Billedet er taget den 8. november 2017 kl. 13:12 fra et højhus i Randers ned over stationsarealet og Gudenåløbet. 

Den lille blå aftegning i midten er en refleks i kameraets objektiv forårsaget af det kraftige lys fra Solen. 

Kopiering fra SUFOI Årsrapport 2018 må kun finde sted på institutioner eller virksomheder, der har indgået aftale med Copydan 
Tekst & Node, og kun inden for de rammer der er nævnt i aftalen. Nyhedsmedierne kan, i henhold til ophavsretsloven og med 
tydelige kildeangivelse, bringe citater fra signerede artikler. Artikler må kun bringes i deres hele udstrækning efter skriftlig aftale 
med den pågældende forfatter. © 2018 SUFOI og de respektive forfattere. 

Der var engang... 


Mennesket har til alle tider oplevet mystiske fænomener på himlen. I sidste halvdel af 1940'erne 
og i begyndelsen af 1950'erne gav Den Kolde Krig og det kulturelle klima de mystiske 
himmelfænomener en konkret form som flyvende tallerkener, og senere ufoer fortolket som 
besøg udefra. 

Af Kim Møller Hansen 

I dette klima præget afangsten for en altødelæggende atomkrig mellem stormagterne og håbet om, at 
"rumbrødre" udefra ville besøge Jorden og redde os fra udslettelse, blev foreningen Skandinavisk UFO 
Information (SUFOI) dannet den 17. december 1957. 

Formålet var enkelt i 1957. SUFOI ville dengang indsamle så mange uforapporter som muligt og dermed 
overbevise videnskaben og politikerne om, at Jorden fik besøg udefra, og at de besøgende kunne hjælpe os 
med at redde verden. 

I dag - 60 år senere - eksisterer SUFOI stadig, og mennesker oplever fortsat uforklarlige ting på himlen. 

Men verden er forandret. SUFOI er i dag også en helt anden forening end for 60 år siden. De mange års 
erfaringer og erhvervede viden giver os i dag mulighed for at fortolke ufooplevelserne på en ny måde: Intet 
tyder på, at Jorden får besøg udefra, og der er mange jordnære forklaringer på ufooplevelser. 

SUFOI står i dag som forening meget alene med denne tilgang til ufomyten. Rundt omkring i verden findes 
der mange ufoforeninger, som baserer deres medlemsaktiviteter og udgivelse af tidsskrifter på en tro eller 
et håb om, at nogle ufooplevelser kunne være tegn på fremmede besøg. For disse foreninger er mængden 
af uforapporter et bevis på besøg, og de har stadig som mål at indsamle så mange rapporter som muligt - 
ligesom SUFOI ville for 60 år siden. Foreningerne virker ikke interesserede i at efterforske rapporterne i 
dybden, måske fordi de så kan risikere at opdage, at der findes sandsynlige forklaringer på selv det, der ser 
mest mystisk ud. Foreningernes eksistensgrundlag (medlemsinteresse og indkomst ved salg af 
medlemsblad) ville i så fald smuldre. SUFOI's erfaring er, at denne tilgang til 
menneskets fortolkning af himmelfænomener ikke gør os klogere på os selv 
og vores omverden, men blot bevarer status quo og holder ufo-forretningen 
kørende. 

SUFOI går imod strømmen og har i anledning af foreningens 60 års jubilæum 
udgivet bogen UFO'er-Myter og viden, som er den første danske udgivelse, 
der samler de mange års undersøgelser og giver indblik i den historiske 
udvikling og vores viden om ufoer. 

"UFO'er - Myter oq viden" er indbundet i stort format og på 204 sider med 
120 illustrationer i s/h og farve. 

Vi oplever verden, som vi tror eller ønsker, den er 

Mange ufointeresserede har erfaret, at jo flere ufooplevelser de har efterforsket, og jo mere de i det hele 
taget har beskæftiget sig med ufomyten, jo mere har de fjernet sig fra en tro på besøg udefra. Der er ikke 
tale om ét mysterium (altså en søgen efter et svar på spørgsmålet "får vi besøg udefra?"), som skal 
opklares, men tale om udforskning af mange, forskellige fænomener og begivenheder, som kan give 

anledning til ufooplevelser. Vi oplever verden, som vi tror eller ønsker, den er, og det afspejles tydeligt i 
rapportmaterialet. 

Skandinavisk UFO Information (SUFOI) har siden oprettelsen for 60 år siden indsamlet og analyseret mere 
end 15.000 ufooplevelser, og hundredvis af medlemmer har igennem årene investeret tusindvis af timer i 
deres fritid på at blive klogere på ufomyten. SUFOI føler derfor en forpligtelse til at give offentligheden 
saglig viden om ufomyten som et alternativ til internettets informationskaos. Dette folkeoplysningsarbejde 
foregår i dag via hjemmesiden ufo.dk - og senest også gennem udgivelsen af bogen UFO'er- Myter og 
viden. 

På ufo.dk kan alle indrapportere deres ufooplevelse og senere læse, om andre har iagttaget noget lignende 
på samme tid eller sted, og om der muligvis allerede ligger en forklaring på oplevelsen. 

Selv om SUFOI's arbejde har ført til konklusionen, at Jorden ikke får besøg udefra, vil foreningen fortsat 
udforske ufomyten. For det første er vi interesseret i at blive klogere på, hvad ganske almindelige 
mennesker oplever, og hvorfor vi fortolker himmelfænomener (fly, faldskærmsblus, thailandske balloner, 
meteorer, brændende rumaffald, planeter, Månen, stjerner m.m.) som besøg udefra. For det andet ønsker 
vi i foreningen fortsat at analysere, forstå og fortolke ufomytens udvikling. 



Således forestiller mange mennesker sig, at en ufooplevelse foregår, men det er meget langt fra 
virkeligheden. Sandheden er ikke derude, som de siger i X-Files, men meget mere jordnær. Det handler 
"UFO'er - Myter oq viden" og SUFOI's arbejde om. (Tegning: Dezso Sternoczky/SUFOI Picture Library) 

Da en søvnig søndag blev startskuddet på en 
hektisk medieuge... 

Søndag den 17. december 2017 så ud til at blive en af de mere stille dage. Dagens opgave bestod 
i at finpudse pressemeddelelsen "Der var engang...", som skulle markere, at SUFOI netop denne 
dag kunne markere sit 60 års jubilæum - noget ganske enestående i ufomytens verden. Klokken 
11 var pressemeddelelsen udsendt. Kort efter kom mediestormen ... 

Af Kim Møller Hansen 

Det var nu slet ikke SUFOI's pressemeddelelse, der denne søndag skabte trafik på nettet, men derimod en 
historie om, at Pentagon havde afsløret, at man i perioden 2007-2012 havde brugt 22 mio. dollars på det 
hemmelige ufoundersøgelsesprojekt Adyanced_Ayigtion Threat Identification Program . 

Alle de større danske netmedier bragte Pentagon-historien, som den 16. december 2017 var blevet 
publiceret af New York Times . 

Historien i New York Times var illustreret med to videoklip, der tilsyneladende viste et uidentificeret objekt 
filmet fra amerikanske kampfly under en øvelse, samt fotos af tre af historiens hovedpersoner: 

• Harry Reid (fhv. demokratisk senator fra Nevada, ufoentusiast og manden, der fik ufoprojektet på 
Pentagons budget) 

• Luis Elizondo (efterretningsofficer og ufoprojektets fhv. leder) 

• Robert Bigelow (milliardær, stifter af Bigelow Aerospace, mangeårig ven af Harry Reid og overbevist 
rumskibstilhænger). 

Der var ikke meget kød på Pentagon-historien i New York Times, og eftersom dette medie var historiens 
hovedkilde, var der heller ikke meget nyt og flere detaljer at hente på andre netmedier, kun gentagelser og 
afskrivning fra hinanden. 

Ved middagstid blev jeg kontaktet af TV2 NEWS, som gerne ville have SUFOI's kommentarer til Pentagon¬ 
historien. Klokken 15:17 den 17. december 2017 blev Pentagon-historien således første gang præsenteret 
og kommenteret på dansk tv. 



Kim Møller Hansen, formand for 
Skandinavisk UFO Information (SUFOI) , på 
TV2 NEWS sammen med studievært 
Gertrud Højlund søndag den 1 7. december 
2017. 

(Foto: Michael Jeppesen/SUFOI Picture 
Library/TV2 NEWS) 

Of© Henningsen 
0 Admin 22 mms 

S UFO I s formand Kim Møller Hansen på TV2 News fortæller om 60-års 
jubilæet og kommenterer det seneste døgns oplysninger om Pentagons ufo- 
interesse for ufo-myten. Forud havde TV2 bragt denne artikel: 
http: //ny h e de r. tv2 .d kA.. /2 017-12-17-et-ly n-og -e n -lo egn-ska bt... 


Like £3 Comment S hare 


Omtale af TV2 NEWS-indslaget den 
17.12.17 på Face book i Debatforum i 
relation tij SUFOI . 

(Foto: Ole Henningsen/SUFOI Picture 
Library) 


^ Simon Hesselager Johansen, Michael Linden-Vørnle and 1 other 


Historien i New York Times den 16. december var kun forretten. I de følgende dage blev der offentliggjort 
flere nyhedslunser på avisens site, hvilket bevarede nyhedsinteressen verden rundt. Det betød, at SUFOI 
tirsdag den 19. december skulle kommentere sagen på hhv. NEWS & Co kl. 17 og en time senere på 
nyhedsmagasinet DR2 Dagen - og torsdag den 21. december kl. 7:10 på TV2's Go'Morgen Danmark. Samme 
dag fulgte TV2 Nyhederne op med artiklen Dansk ekspert sår tvivl om mulige UFO-optagelser . 

Hvad handler Pentagon-historien egentlig om? 

SUFOI researcher i øjeblikket Pentagon-historien og går bag om de sensationsprægede overskrifter og korte 
filmklip. Resultatet bringer vi i en kommende UFO-Mail i 2018. Vi kan allerede nu afsløre, at det er en 
historie, som rummer mange facetter, bl.a. rumskibstro, spin, vennetjenester, korruptionsspekulationer, 
skjulte dagsordener og varm luft. 

Studieværterne Steen Nørskov og Camilla 
Thorning på DR2's nyhedsmagasin DR2 
Dagen sammen med Kim Møller Hansen 
(SUFOp og th. Philip Chr. Ulrich 
(udenrigsredaktør på kongressemcom) . 
Foruden Pentagon-sagen blev der under 
det næsten 15 minutter lange 
nyhedsindslag også tid til at drøfte Areg 
51 samt udviklingen af spionflyet U-2 og 
andre projekter på den sagnomspundne 
og øde militærbase i Nevada 
(Foto: Michael Jeppesen/SUFOI Picture 
Library/DR2 Dagen) 



Studievært David Guldager (th.) sammen med fra venstre Kim Møller Hansen (SUFOI's formand) og Toke 
Haunstrup (SUFOI's næstformand) på Go'Morgen Danmark torsdag den 21. december 2017 for at 
kommentere de to jagerpiloters videooptagelser ifm. Pentagon-sagen. Toke fortalte bl.a., at det er en 
udbredt misforståelse, at uforapporter fra piloter, militærpersoner, betjente, astronomer m.fl. skulle være 
de mest værdifulde. Ufomytens historie dokumenterer, at alle mennesker kan fejlfortolke 
himmelfænomener, uanset uddannelse og status. I udsendelsen blev der også vist klip af en film fra marts 
2004 optaget med infrarødt-kameraudstyr på et mexicansk kystbevogtningsfly. Som Kim Møller Hansen 
forklarede på tv, ser filmoptagelsen tilsyneladende mystisk ud og fik derfor også stor mediedækning i 2004. 
De ti lysende objekter på filmoptagelsen ser ud til at flyve i formation og bevæge sig gennem skydækket. 
Efterfølgende undersøgelser af filmen og flyets bevægelsesmønster afslørede imidlertid, at objekterne stod 
stille, men så ud til at bevæge sig pga. flyets kursændringer. De mystiske lys var brændende naturgas på 
olieboreplatforme i Den Mexicanske Gulf. 

(Foto: Michael Jeppesen/SUFOI Picture Library/TV2 Go'Morgen Danmark) 

Ny ufo-bog får fin omtale 


UFO'er - Myter og viden har siden udgivelsen den 12. oktober 2017 fået fin omtale i medierne, 
og salget er kommet godt fra start. 



SUFOI's Toke Haunstrup (tv.) og Ole Henningsen kunne den 15. oktober 2017 i Go'Morgen Danmark fortælle 
om nogle spektakulære ufooplevelser i SUFOI's jubilæumsbog "UFO'er - Myter og viden ", som studievært 
Steen Langeberg (th.) står med. Har man abonnement på TV2 Play, kan indslaget ses her . 

(Foto: Michael Jeppesen/SUFOI Picture Library/TV2 Go'Morgen Danmark) 

Toke Haunstrup er ansvarlig for alle 
undersøgelser af de ufooplevelser, 
som SUFOI modtager via ufo.dk. 
Toke kunne i Go'Morgen Danmark 
bl.a. fortælle, at det er meget 
almindeligt, at to indbyrdes 
uafhængige hændelser kobles 
sammen og derved skaber en 
mystisk oplevelse - eller at noget 
så almindeligt som et fjernt 
astronomisk objekt, fx Månen, 
under særlige omstændigheder kan 
forekomme gådefuld og endda se 
ud til at forfølge det skræmte vidne. 
(Foto: Michael Jeppesen/SUFOI Picture Library/TV2 Go'Morgen Danmark) 

Ole Henningsen har været en del afSUFOI's ledelse siden 1959 og er Danmarks førende ekspert indenfor 
analyser af formodede ufofotos. Ole fortalte i Go'Morgen Danmark bl.a. om Evald Hansen Maarups 
nærobservation og bil leder fra 1970 og viste klip fra en endnu opklaret videooptagelse fra Fyn i 1996. Begge 
sager er behandlet i "UFO'er - Myter og viden ". 

(Foto: Michael Jeppesen/SUFOI Picture Library/TV2 Go'Morgen Danmark) 

Anden omtale af UFO'er- Myter og viden: 

• www.dr.dk/nvheder/regionale/siaelland/75-aarige-ole-er-vild-med-ufoer-i-dag-kan-de-fleste- 

forklares 

• https://p4-r5-01081.page4.com/ blog/2017/ll/17/8971-ufo-forschung-sufoi-vero/ 


Tre bøger du ikke må overse 

Man skal holde tungen lige i munden for at følge med i, hvad der udgives af bøger om ufomyten, 
og ikke mindst hvilke af dem det er værd at bruge tid på. Selv om jeg bilder mig ind, at jeg har 
nogenlunde styr på, hvad der udkommer af læseværdigt, har jeg alligevel i 16 år overset en 
bogperle, som jeg ville ønske, at jeg havde læst for længe siden, men bedre sent end aldrig. 

Af Kim Møller Hansen 

Nogle gange kan noter og referencer i bøger være mere interessante, end den aktuelle bog som helhed. Jeg 
husker i hvert fald ikke den pågældende titel, men der blev tit i noterne henvist til en bogudgivelse fra 
2000, nemlig Before and After Roswell - The Flying Saucer in America 1947-1999 af David A. Clary. 

Before and After Roswell er en selvudgivelse. Efter lidt søgen lykkedes det at finde bogen på Xlibris 
Corporation. Bogen blev hurtigere leveret, end Postnord kan nå at proklamere endnu en portoforhøjelse, 
og min glæde blev stor. 

Det er simpelthen en fremragende bog. Bogens forfatter, David A. Clary, er historieuddannet og har 
undervist i historie på Eastern New Mexico University-Roswell og engelsk ved New Mexico Military Institute 
og er forfatter til mange historiefaglige titler. Forfatterens baggrund fornægter sig ikke. Before and After 
Roswell er en velskrevet og letlæst gennemgang af ufomytens udvikling i USA med omfattende og nyttige 
noter og bibliografi. 

Before and After Roswell består af to dele. Første del handler om tiden fra 1947 og frem til 1980, hvor 
Roswell-myten blev opfundet af forfattere med et afslappet forhold til fakta. Anden del beskriver 
ufomytens udvikling, efter at opfindelsen af Roswell-myten i 1980 med udgivelsen af bogen The Roswell 
Incident af Charles Berlitz og Bill Moore ødelagde det sjove og underholdende ved ufoerne og erstattede 
drømmene og det fascinerende ved de flyvende tallerkener med paranoia og sammensværgelsesteorier. 

David A. Clary behandler alle de emner og begreber, som kan sættes i forbindelse med ufomyten, og gør 
det uden at fortabe sig i detaljer. Elan skaber overblik og sammenhæng ved at belyse begivenheder, 
tendenser og personer ud fra, hvad der ellers skete i samtiden i den pågældende periode, ikke mindst 
kulturelt bl.a. i spillefilm, tv-serier og dokumentarer om ufoer. 

Det eneste sted, hvor Clary virkelig går i detaljer, er i bogens anden del. Fler analyserer han bogen The 
Roswell Incident (på dansk: UFO'et der styrtede - episoden ved Roswell, New Mexico, ny udgave 1997) og 
bøger som Crash at Corona - The U.S. Military Retrieval and Cover-Up ofa UFO, The Truth About the UFO 
Crash at Roswell og ikke mindst den helt forvrøvlede The Day After Roswell. Elan piller effektivt forfatternes 
"beviser" og argumentation fra hinanden. 

David A. Clary konkluderer, at den flyvende tallerken ikke er en genstand, men en ide - og en ide som er 
levedygtig. Ufomyten eksisterer og lever i bedste velgående! 

"... Roswell-hændelsen har aldrig handlet om en flyvende tallerkenen. Det har altid 
været en konspirationsmyte, som bruger noget, der aldrig er sket i 1947, som sin 
begyndelse ..." 

David A Clary: "Before and After Roswell - The Flying Saucer in America 1947- 
1999", 277 sider, paperback, ingen illustrationer, Xlibris Corporation 2000. 



Manden, der gjorde ufoerne stuerene 

De fleste ufointeresserede har hørt om astronomen J. Allen Hynek, der i to årtier var videnskabelig 
konsulent tilknyttet det amerikanske flyvevåbens ufoundersøgelsesprojekter. Læsere af UFO - Myten QTL 

videii, og folk, der har beskæftiget sig med emnet, også før 1980, vil være fortrolige med, hvilke større 
ufosager (ufoklassikere) Hynek sættes i forbindelse med. 

Er der så noget nyt at hente i Mark O'Connells bog The Close Encounters Man - How One Man Made the 
World Believe in UFOs ? Helt afgort! Mark O'Connell har - udover hvad vi alle ved om Hynek ud fra hans 
ufobøger, artikler og medieoptræden - haft adgang til breve og private optegnelser hos tidligere 
arbejdskolleger, venner og medarbejdere i Center for UFO Studies (CUFOS) samt interviews med blandt 
andre sønnen Paul. Det giver et godt indblik i privatpersonen Hynek og ikke mindst hans professionelle 
karriere som underviser og forsker. 

En meget nyttig tidslinje over Hyneks liv og levned sammenfatter fint bogens indhold med nedslag i både 
Hyneks privatliv, videnskabelige resultater og udgivelser. 



Josef Allen Hynek (1910-1986) gør klar 
til en lang arbejdsnat i observatoriet 
på Northwestern University. Da 
Hynek var gået på pension efter en 
lang karriere som underviser og 
forsker , var han i 1973 med til at 
grundlægge ufoorganisationen 
Center for UFO Studies (CUFOS) . 

(Foto: Herb Comess/Northwestern 
University) 



Bogen The UFO Experience-A Scientific Inquiry fra 1972 blev Hyneks store gennembrud som ufologiens 
førende personlighed. Bogen blev oversat til dansk og udgivet under titlen UFO - dokumenteret (252 sider 
og illustreret) i 1974 af SUFOI i samarbejde med forlaget Strube. Bogen er for længst udsolgt, men kan lånes 
på biblioteket, og på ufo.dk kan du gratis downloade UFO-dokumenteret som e-bog . 

THE 

CLOSE 


‘Mark O’Connell’s compelling biography 
of lone-wolf Air Force investigator 
J. Allen Hynek is a testimony to the 
complex nature of belief and its effect on 
the human condition." 

—LESLIE KEAN, bestselling author 
of Surviving Death and UFOs 


TH 


V. 


Mark O'Connell: "The Close Encounters Man - How One Man Made the World Believe in UFOs", 404 sider, 
paperback, illustreret, Dey Street Books 2017. Bogens forfatter, Mark O'Connell, har bidraget med 
manuskripter til bl.a. Star Trek: The Next Generation og Star Trek: Deep Space Nine og har sitet HMl 
Strgngeness . 


En videnskabelig tilgang til ufomyten 

Rumskibstroende påstår ofte, at folk med en videnskabelig baggrund ikke ønsker at beskæftige sig med 
ufoer, da de er bange for, at det ville kunne skade deres karriere, eller fordi de pågældende forskere frygter 
at få forstyrret deres verdensbillede, når "sandheden" går op for dem. Som det ofte er fremgået af 
artiklerne på ufo.dk og i SUFOI-udgivelser som fx Projekt UFO og UFO'er-Myter og viden . så har ufomyten 
ofte været genstand for videnskabelige analyser - og det er meget sjældent, at resultatet har bekræftet 
rumskibshypotesen eller de mest udbredte konspirationsteorier. Bogen UFOs, Chemtrails, and Aliens- 
What Science Says er ingen undtagelse. 


Dona Id R. Prothero og Timothy D. Ca I la han, med forord af Michael Shermer: "UFOs, 
Chemtrails, and Aliens - What Science Says", 460 sider, indbundet, 96 s/h ill., Indiang 
Universitv Press 2017 

Om konspirationsteorier 

• 25-40 % af den amerikanske befolkning tror på mindst én konspirationsteori. 

• Vi ser mønstre og sammenhænge i naturen, hvor der ingen er. Engang var dette vigtigt for 
vores overlevelse. I dag er det med til at skabe konspirationsteorier. 

• Vores hjerne har vanskeligt ved at acceptere, at der findes ting, som sker tilfældigt uden nogen 
hensigt eller bagvedliggende plan. 

• Konspirationsteorier opstår, fordi mennesket har behov for at få styr på en verden, der opleves 
som skræmmende og ude af kontrol. 

• Ethvert forsøg på at tilbagevise en konspirationsteori betragtes som et forsøg på at 
"desinformere offentligheden". 

Fra "UFOs, Chemtrails, and Aliens - What Science Says" 


"Selv om det ligger uden for denne bogs formål at give en systematisk analyse af 
religioner baseret på rumskibshypotesen... har vi alligevel samlet en liste på... 25 
religiøse sekter, der bygger på en ufo-tro... Vi kan udlede, at Den Kolde Krig og 
den tilknyttede opbygning af atomare arsenaler var en væsentlig årsag til 
dannelsen af de ufo-baserede, religiøse bevægelser, der opstod i 1950'erne... " 

Kan man lide SUFOI's udgivelser og tilslutte sig foreningens tilgang til ufomyten, vil man også nyde at læse 
UFOs, Chemtrails, and Aliens - What Science Says. Bogen er grundig, velskrevet og skaber overblik, bl.a. ved 
at hvert kapitel afsluttes med et fint resumé, så konklusioner og pointer står knivskarpt. 

Uden at blive overfladiske får forfatterne behandlet et væld af emner, der normalt sættes i forbindelse med 
ufomyten - også et par stykker, som vi i SUFOI ikke har brugt mange kræfter på, måske nok fordi vi synes, 
at de er for langt ude og mest opleves som et amerikansk fænomen i den hysteriske ende af skalaen. Det 
drejer sig om konspirationsteorier knyttet til kondensstriber på himlen (kondensstriber - contrails - skulle 
efter sigende være skabt af CIA o.a. og indeholde kemikalier - deraf navnet chemtrails - der kan sprede 
sygdomme m.m.) samt fund af deformerede kranier, der af nogle - blandt andre exopolitik-frontfiguren 
Steven M. Greer - tolkes som kranier af rumvæsner, der har besøgt Jorden engang i fortiden. 

Hvis du er fan af den astro-arkæologiske "teori" og hylder dens fortalere - heriblandt Erich von Dåniken, 
Zecharia Sitchin og David H. Childress og samtidig vil bevare troen på, at Jorden i en fjern fortid har fået 
besøg af rumguder, skal du ikke læse UFOs, Chemtrails, and Aliens - What Science Says. Har du derimod et 
åbent og nysgerrigt sind og gerne vil blive klogere på ufomyten og tilknyttede emner, kan jeg varmt 
anbefale dig at læse UFOs, Chemtrails, and Aliens - What Science Says. 


"... når videnskabsfolk skriver om ikke-videnskabelige emner, inspirerer det ikke- 
videnskabsfolk til at skrive nonsense... " 

Hovedregler for ufo-efterforskning 


Studiet af uidentificerede flyvende objekter har nu eksisteret i 70 år. Mængden af historier, 
teorier og spekulationer kan synes overvældende. I stedet for at levere fornuftige forklaringer er 
ufologien i vid udstrækning blevet reduceret til en fabrik, der leverer mystik som underholdning 
til medierne, herunder ikke mindst til internettet. Som en hjælp til at finde hoved og hale i alt 
dette har skeptikeren Philip J. Klass opstillet 10 hovedregler, som det vil være en god ide at 
holde sig for øje, når man beskæftiger sig med ufoer. 

Af Henning Dethlefsen 

Man skal ikke bevæge sig langt ind i ufologiens verden for at indse, at ikke meget er, hvad det giver sig ud 
for at være. Det starter allerede med betegnelsen ufologi, som jo umiddelbart kan give det indtryk, at vi her 
har at gøre med en respektabel videnskab på linje med biologi eller geologi. 

Der har rigtignok været kendte videnskabsfolk med interesse for ufofænomenet, og der har været 
videnskabelige undersøgelser af emnet, især i 1940'erne og 1950'erne. Men ufologi som sådan er ikke 
accepteret som en videnskabelig gren og bliver af de fleste videnskabsfolk karakteriseret som en 
pseudovidenskab. Enhver kan kalde sig ufolog, ufoefterforsker eller ufoekspert, uden at der bliver stillet 
krav til uddannelse eller metoder. Der er således frit slag for alskens plattenslagere. 

Skeptikeren over dem alle 

Heldigvis findes der også skeptikere, ofte kaldet debunkere, som bruger tid og energi på at undersøge og 
kritisere ufologien. Nogle ufologer ser disse skeptikere som et nødvendigt onde til at begrænse ufologiens 
allerværste udskejelser, mens andre betragter dem som snæversynede ignoranter eller sabotører ansat af 
regeringen for at holde den store sandhed om ufoerne skjult. En af de mest forhadte af disse sabotører var 
Philip J. Klass. 

Klass var uddannet elektronikingeniør, men er først og fremmest kendt som journalist og ufoskeptiker. I 34 
år var han redaktør for Aviation Week and Space Technology. Han var med til at grundlægge den kendte 
skeptikerorganisation CSICOP (The Commitee for the Scientific Investigation of Claims of the Paranormal). 
Fra 1989 til 2003 udkom hans tidsskrift SUN (Sceptics UFO Newsletter). Her skrev Klass mange både 
underholdende og meget grundige artikler. 

Klass var arbejdsnarkoman og kendt for at være både uhyre vidende og ihærdig i sine undersøgelser, 
egenskaber som selv ikke hans hårdeste kritikere kunne benægte. Han svarede også beredvilligt på breve, 
hvilket SUFOI's nuværende formand, Kim Møller Hansen, havde glæde af i 1980'erne. Han kunne dog også 
være lidt for ihærdig, idet han et par gange, når han ikke kunne finde en naturlig forklaring, gik over til at 
angribe sine modstanderes personlighed. Han var også lidt af en enspænder, som først blev gift i den sene 
alder af 60. Klass er især kendt for at have fremsat den teori, at mange ufoer i virkeligheden er en slags 
kuglelyn - en teori, der vil have svært ved at finde tilhængere i dag. 

Især i bøgerne UFOs Explained (1976) og UFOs: The Public Deceived (1983) fremlægger og diskuterer Klass 
10 hovedregler eller principper for ufoefterforskning. Disse hovedregler har Klass opstillet på baggrund af 
mange års undersøgelser. Selv om det i fremtiden skulle blive bevist, at nogle ufoer er udtryk for, at 
rumvæsner besøger Jorden, ja så udgør disse hovedregler stadig et værdifuldt bidrag til bedømmelse af 
ufoberetninger. I det følgende gennemgås disse hovedregler opstillet af Klass. 

Philip J. Klass (1919-2005) skal angiveligt i sit testamente have udtalt en forbandelse rettet mod alle 
ufologer, som tænker ilde om ham, nemlig at de aldrig nogensinde vil nærme sig en forklaring på ufoerne, 
samt at de på deres dødsleje vil huske netop denne forbandelse. Billedet er taget ved en CSICOP-konference 
i 1984. Fra venstre mod højre ses Leon Jaroff, Paul Kurtz, Philip Klass og Mark Plummer. 

(Foto: Creative Commons) 

Hovedregel 1 

Selv fuldstændigt ærlige og intelligente mennesker kan, når de pludselig bliver udsat for en kortvarig, 
overraskende begivenhed, være voldsomt upræcise, når de forsøger at beskrive denne begivenhed. Dette 
gælder især, når begivenheden indeholder et for dem ukendt objekt. 

Dette er et velkendt fænomen, som man vil støde på igen og igen, når man undersøger sager, der er blevet 
opklaret. Lavtflyvende balloner beskrives fx som metalliske og som bevægende sig i stor højde og med stor 
fart. 

En af de mest berømte sager er Zond IV-hændelsen fra den 3. marts 1968, hvor et sovjetisk rumfartøj 
brændte op i flere stykker over Nordamerika, men hvor flere vidner beskrev det som et gigantisk, metallisk 
rumfartøj udstyret med vinduer, der langsomt bevægede sig i trætopshøjde. 

Helt den samme effekt har SUFOI dokumenteret i undersøgelsen af en hændelse over Nordjylland 
nytårsaften 1978. Her blev de brændende rakettrin fra en sovjetisk opsendelse beskrevet som et 
langsomtflyvende fartøj med en række vinduer. 

Fra USA kendes sagen om lysene fra Phoenix fra 1997. Denne store og meget vigtige sag, hvor vidner 
beskrev gigantiske fartøjer, der ligeledes langsomt, komplet lydløst og i lav højde bevægede sig hen over 
nattehimlen, blev efter alt at dømme udløst af en højtflyvende formation af fly. Sagen demonstrerer, at selv 
hvis begivenheden udløses af et i og for sig velkendt objekt, som fx et fly, så kan vidnernes ophidselse være 
med til voldsomt at forvrænge oplevelsen. 


At mange vidner fastholder deres oplevelse, selv længe efter at de er blevet præsenteret for en forklaring, 
berører ikke grundlæggende deres ærlighed (oplevelsen er jo den samme) og bør heller ikke overraske. Vi 
er alle påvirket af forestillinger formidlet af kultur og medier og har derfor en tilbøjelighed til at fylde 
eventuelle huller i vores oplevelse af vores omverden med disse forestillinger. Ser vi en række 
uidentificerede lys på himlen, vil nogle således naturligt komme til at tænke på en række lysende vinduer i 
et fartøj (tog eller fly) eller forbinde lysene til et enkelt, gigantisk fartøj. 

Hovedregel 2 

På trods af det menneskelige sanseapparats naturlige begrænsninger, især ved opfattelsen afkorte, 
pludselige og overraskende begivenheder, kan nogle af vidnernes beskrivelser alligevel være ret præcise. 

Problemet for efterforskeren består i at skelne mellem de præcise og de voldsomt upræcise dele af 
beskrivelsen. I nogle sager kan det meget vel være umuligt at skelne, indtil ufoen er blevet identificeret, 
hvilket betyder, at nogle sager i realiteten vil være uløselige. 

Sandheden i dette udsagn bliver især tydelig, når man fører statistik på hændelser med mange vidner. I 
sagen om Zond IV var således % af beskrivelserne i overensstemmelse med et sovjetisk rumfartøj, der 
brændte op i atmosfæren, medens 'A var helt ved siden af. Resten tillod ingen klar konklusion. 


Man kan let forestille sig en lignende sag, hvor der dog kun er et enkelt vidne, hvis beskrivelse så tilfældigvis 
er helt ved siden af. Hvis ikke der tilføres yderligere informationer andetsteds fra, vil denne sag i realiteten 
være uløselig, og vi vil derfor stå med en "ægte" ufo, også selv om fænomenet måske i virkeligheden var et 
sovjetisk rumfartøj som i Zond IV-sagen. 



Sådan oplevede nogle af vidnerne Zond IV. Til højre som fænomenet i virkeligheden så ud. 

(Foto: SU FO I Picture Library) 

Problemet med beskrivelser, som både er præcise og meget upræcise, bliver også demonstreret i sagen fra 
Phoenix. Lysenes antal, bevægelse og udseende bliver faktisk beskrevet enslydende og egentlig fint i 
overensstemmelse med lys fra fly i formation. Vidnernes opfattelse af lysene får dem dog samtidig til at 
beskrive lysene som et enkelt objekt, der bevæger sig ganske langsomt etc., hvilket jo slet ikke harmonerer 
med jetfly i stor højde. Sagen demonstrerer, hvor afgørende vigtigt det er at adskille tingene, når man skal 
vurdere informationer fra vidner: Hvad er direkte iagttagelser, og hvad bygger i realiteten på en vurdering? 

I den berømte Rendlesham-sag er dette ekstremt tydeligt, når et lys i skoven, fordybninger i skovbunden og 
mærker på træerne bliver fortolket som spor efter en ufo, der landede. Her viste lyset sig at stamme fra et 
lokalt fyrtårn, mens en stedkendt skovløber senere identificerede fordybningerne som kaniners 
skrabehuller og mærkerne på træerne som afsat af skovhuggere for at markere træerne som klar til 
fældning. 

I forlængelse af problemet med at skille præcise beskrivelser fra upræcise er det således også 
undersøgerens opgave at identificere og udskille ting, som i virkeligheden intet har at gøre med det 
efterforskede objekt. 

Hovedregel 3 

Hvis en person ser noget for ham usædvanligt eller ukendt objekt og tror, at det er et rumskib fra en anden 
planet, vil personen samtidig have en tilbøjelighed til at opleve, at objektet reagerer på personens 
tilstedeværelse, også selv om dette ikke er tilfældet. 

Dette er et velkendt reaktionsmønster ved mange ufooplevelser. Ophidselsen, når mennesker iagttager 
noget, som de antager er et fremmed rumskib bemandet med rumvæsner, påvirker, hvordan de oplever 
objektet. 

I Rendlesham-sagen, hvor en del af begivenhederne blev optaget på lydbånd, kan man tydeligt fornemme 
vidnernes voksende nervøsitet, efterhånden som de kommer længere ind i skoven i jagten på det mystiske 
lys - og dette selv om de er trænede soldater. At lyset bare trækker sig tilbage ind i skoven, tolker 
soldaterne som, at fartøjet reagerer på deres forsøg på at komme tættere på. Ikke overraskende, da der jo 
er tale om lyset fra et fyrtårn, lykkes det dem aldrig at komme tættere på. 

Tim Ley, et af hovedvidnerne i Phoenix-sagen, fortalte senere, hvordan nervøsiteten voksede i løbet af 
hændelsen, men mente, at det skyldtes, at kroppen blev påvirket af et gigantisk kraftfelt, som udgik fra det 
mystiske objekt. Samtidig blot omkring syv kilometer mod øst betragtede Mitch Stanley det samme objekt 
gennem en kikkert og identificerede det som en formation af fly. 

I andre sager er det planeten Venus, der i perioder kan ses som et stort, lysende objekt, som påvirker 
vidnerne. 11966 i staten Georgia forfulgte politibetjenten Dale Spaur således Venus i sin politibil i den tro, 
at det var et fartøj, som i forsøget på at undslippe manøvrerede på himlen. I sin ophidselse havde han ikke 
bemærket, at bevægelserne i virkeligheden skyldtes hans egne manøvrer på vejen. Da han tog en forkert 
afkørsel, ventede fartøjet endda pænt på ham! 

En undersøgelse af Ariel-sagen fra 1992, hvor ca. 60 skolebørn angiveligt ikke kun så en flyvende tallerken 
lande, men også så rumvæsner, viser, hvordan menneskers ophidselse og angst kan påvirke deres 
opfattelse af, hvad de ser - og ikke mindst deres senere erindring af samme oplevelse. 

Børnene så noget lande. I dele af beskrivelserne senere mindede objektet rigtig meget om en helikopter. På 
grund af en slags massehysteri spredte oplevelsen sig blandt børnene som en observation af en flyvende 
tallerken og rumvæsner. Dette understøttes ikke mindst af de meget store forskelle i børnenes beskrivelser 
af hændelsen. 

Hovedregel 4 

Nyhedsmedier, som er meget hurtige med at offentliggøre sensationelle ufomeldinger, er efterfølgende 
meget dårlige til at bruge tid og spalteplads, når der begynder at dukke mere kedelige forklaringer op. 

Dette så man tydeligt i sagen om Phoenix-lysene, hvor de mere sensationelle beskrivelser fandt vej til 
avisoverskrifterne og senere de såkaldte ufodokumentarfilm, mens de mere almindelige forklaringer og 
observationer, som fx den givet af Mitch Stanley, blev helt ignoreret eller kun nævnt i forbifarten. 

Det er vigtigt at holde sig for øje, at der foregår en udvælgelsesproces, når ufosager havner i medierne. De 
journalister, som behandler ufosagerne, er ikke videnskabelige eller militære eksperter, der har til opgave 
at foretage objektive undersøgelser. Deres opgave består hovedsageligt i at fortælle og herefter sælge en 
god historie. Historien om mystiske fartøjer, der styres af rumvæsner, vil derfor som oftest udkonkurrere 
en historie om noget så almindeligt som fly. Medierne fungerer her (ikke sjældent hjulpet på vej af 
ufologerne) som et filter, der frasorterer den 'A af vidnerne, som giver den rigtige, men kedelige forklaring, 
og samtidig fokuserer på den 'A, hvis beskrivelser er helt ved siden af. 



Medierne spiller en stor rolle for udbredelsen af 
ufomyten. (Foto: SUFOI Picture Library) 

Hovedregel 5 

Intet menneske er i stand til korrekt at 
bedømme størrelse og afstand på et objekt på 
himlen, medmindre det er meget tæt på eller 
befinder sig i nærheden af et andet objekt , som 
man kender størrelse på og afstand til i 
forvejen. Dette gælder ikke mindst mennesker, 
der kan beskrives som trænede iagttagere, fx 
militærfolk, politifolk og piloter. 

Dette er en grundlæggende erkendelse, som 
allerede blev udtalt af en af ufologiens mest 
kendte fortalere, astronomen J. Allen Hynek. 
Han skrev: "... man må derfor konkludere, at de 
fleste udtalelser angående hastighed, afstand 
og højde er fuldstændigt utroværdige, og man 
bør derfor se bort fra dem. Og dette gælder 
især observationer gjort om natten" (Steiger: 
Project Bluebook 1976, s. 228). 


Ufologen John Keel skrev: "Vurdering af højde er langt sværere at foretage, selv for erfarne piloter. Og om 
natten er det nærmest umuligt at bedømme et objekts højde (sædvanligvis bare et lys) af ukendt størrelse. 
Derfor er vurderinger af ufoers hastigheder normalt upræcise, og vurderingen af højde tvivlsomme, 
medmindre objektet befinder sig i nærheden af noget med en kendt højde, som fx et bjerg eller en 
almindelig flyvemaskine" (Spencer and Evans: Phenomenon: Forty Years of Flying Saucers 1988, s. 187-88). 


Faktisk kunne noget tyde på, at trænede iagttagere såsom piloter og militærfolk i visse situationer er 
dårligere stillet, når et objekt skal identificeres. Piloters træning er fokuseret på at opretholde sikkerheden 
for deres fly og eventuelle passagerer: Den 14. januar 2012 foretog en pilot fra Air Canada på vej over 
Atlanten således en hasarderet undvigemanøvre, fordi han pludselig så sig på kollisionskurs med et andet 
fly. Dette fly viste sig dog senere (endnu engang) at være planeten Venus. 


Soldaterne i Rendlesham-sagen var først og fremmest trænet til at sørge for sikkerheden for flyene og 
mandskabet på deres luftbase. Da de først så lysene i skoven, tænkte de derfor primært på et nedstyrtet fly 

og senere på noget fjendtligt spionudstyr, og denne ide om "et fartøj i skoven" satte i høj grad sit præg på 
deres videre tilgang og opfattelse af situationen. 

Hovedregel 6 

Når medierne først har fået offentligheden til at tro på, at der er ufoer i nærheden, er der mange både 
naturlige og menneskeskabte objekter, der - specielt om natten - i den håbefulde observatørs opfattelse 
forvandler sig til noget usædvanligt. Rapporterne fra disse nye vidner øger yderligere ophidselsen i 
offentligheden, hvilket får stadig flere til at kigge efter ufoerne osv. Denne selvforstærkende effekt vil 
fortsætte, indtil medierne eventuelt mister interessen, hvorefter ufobølgen hurtigt vil dø ud. 

Den selvforstærkende bølgeeffekt er efterhånden velkendt og bredt accepteret inden for ufologien, og der 
er foretaget seriøse studier af den. Bølgeeffekten opstår, når folks generelle uvidenhed om, hvad man kan 
forvente at se på himlen, kombineres med mediernes pludselige fokusering på hændelser på himlen. Med 
et forhøjet antal mennesker uden kendskab til fænomener på himlen med øjnene rettet opad ville det være 
overraskende, hvis antallet af ufoobservationer ikke steg. Når disse observationer havner i medierne, øges 
opmærksomheden yderligere osv. 

De første kendte ufobølger bestod faktisk ikke i beretninger om rumfartøjer, men om luftskibe, som jo var 
datidens fantastiske, nye luftfartøjer. Der tales således fx om den store amerikanske luftskibsbølge 1897- 
98.1 Danmark og Norge var der en mini-luftskibsbølge i 1910. 

I sagen om Phoenix-lysene er det værd at bemærke, at der på observationsaftenen var en speciel 
opmærksomhed rettet mod himlen på grund af kometen Hale-Bopp. Gennem medierne havde folk hørt om 
dette spektakulære syn, og der var derfor ekstra mange, som rettede blikket mod himlen. Dette har 
utvivlsomt haft betydning for hændelsen. 

Senere samme aften blev brugen af flares filmet over et af flyvevåbnets træningsområder i nærheden af 
Phoenix. En flare er en lyskugle, der skydes ud fra en flyvemaskine som værn mod varmesøgende missiler 
eller for at oplyse landjorden. I lang tid var disse billeder med til at styrke sagen og gav den en 
fremtrædende plads i medierne, om end der som sagt kun var tale om flares. 

Det er givet, at al denne opmærksomhed har fået flere til at tænke tilbage for at se, om ikke også de på 
denne nat havde set noget usædvanligt og kunne være "med på bølgen". 

I Rendlesham-sagen havde der ikke forudgående været ufomeldinger eller noget, der kunne øge 
opmærksomheden fra mediernes side. Til gengæld havde der her forinden været en meteor, en såkaldt 
ildkugle, på himlen, som var blevet bemærket af folk på basen. Faktisk meldte vagterne på den 
amerikanske luftbase, at denne ildkugle var faldet ned (eller landet) i den nærliggende skov. Også her var 
der således øget opmærksomhed på himlen i en periode, hvor basen lå relativt stille pga. julen, og jorden 
var nu gødet for yderligere ufooplevelser. 

Hovedregel 7 

I forsøget på at bedømme, om en uforapport er snyd, bør en efterforsker altid koncentrere sig om eventuelle 
konkrete beviser (eller manglen på samme, når der burde være konkrete beviser), og ikke forlade sig på 
andres positive bedømmelse af de personer, som er involveret i sagen. 

Dette er noget, man ligeledes støder på igen og igen i ufosager. I stedet for at koncentrere sig om det 
faktiske bevis, fremhæves troværdigheden af de mennesker, som fremlægger beviset. Som vi har set, 
fremhæves værdien af at være en trænet iagttager fx i Rendlesham-sagen. Eller man gør det modsatte: 
Fremhæver værdien af at være fuldstændig ikke-forudindtaget som med børnene i Ariel-sagen. I Ariel- 

sagen understreges samtidig igen og igen værdien af psykiateren John Macks interviews af børnene, fordi 
han var uddannet og professionel psykolog. Begge dele viste sig hurtigt at være temmelig irrelevant 
sammenholdt med sagens konkrete beviser. Dette betyder ikke, at bedømmelsen af de involverede er 
irrelevant, men at bedømmelsen af de konkrete beviser altid må prioriteres højere. Tit viser den entydigt 
positive bedømmelse af de involveredes gode egenskaber ikke at være helt så entydig. 

Hovedregel 8 

Selv hvis erfarne ufoefterforskere - på grund af manglende informationer og på trods afen ihærdig indsats 
- ikke ser sig i stand til fuldstændigt at forklare og identificere en uforapport, er dette ikke noget bevis for, 
at Jorden får besøg af rumskibe. 

Dette kan siges at være baseret på den meget grundlæggende og siden oldtiden kendte fejlslutning kaldet 
"begrundelse baseret på uvidenhed" (på engelsk: argument from ignorance). Med astronomen Neil Tysons 
(kendt fra tv-serien Cosmos) ord: "De siger: 'Jeg ved ikke, hvad det er. Så det må være rumvæsner fra en 
anden planet, som besøger jorden'. Altså: Hvis de hævder, de ikke ved, hvad det er, burde samtalen ende 
lige netop der! Man kan ikke bare fortsætte med: 'Så må det være rumvæsner fra en anden planet!'." 

Man kan meget kort karakterisere "Vi ved ikke, hvad det er. Altså må det være ..." som al mystiks dårlige 
undskyldning og den videnskabelige tilgangs diametrale modsætning. 

I videnskaben bygger man viden på viden. Derfor hedder det viden-skab. Inden for mystikken bygger man 
derimod viden - eller snarere spekulation - på uvidenhed. Dette er netop grunden til, at hverken det gamle 
Egypten eller det gamle Babylon er blevet udpeget til den moderne videnskabs vugge, men derimod det 
gamle Grækenland, hvor rationalitet og empiri blev udviklet som en modvægt til netop mystikkens vildveje, 
jf. filosoffer som Aristoteles. Denne kamp udkæmpes endnu den dag i dag. Kampen er især tydelig inden for 
ufologiens verden og kan ses udtrykt i ufodiskussionerne på internettet. Jo, også på dette område var de 
gamle grækere forud for deres tid. 

Hovedregel 9 

Hver gang nogen får øje på et lys på nattehimlen, og dette bliver meldt som et uidentificeret objekt til en 
radaroperatør, og denne bliver bedt om at kigge efter et uidentificeret signal, så vil der næsten altid blive 
fundet et uidentificeret signal. Og modsat: Hver gang, der iagttages et uidentificeret signal på en radar, og 
der udsendes en observatør, så vil der næsten hver eneste gang blive fundet et uidentificeret objekt på 
himlen. 

Dette er en regel, som ikke er helt så aktuel i dag, som da den blev præsenteret af Klass. Datidens såkaldte 
primære radarer er nemlig i vidt omfang blevet udskiftet med sekundære radarer. Forskellen består i, at de 
primære radarer udsender et signal, som, når det vender tilbage, skal tolkes af operatøren. 

Rigtig mange forhold kan resultere i, hvad man kunne kalde falske signaler (i fagsproget kaldet angels), som 
det kræver stor erfaring og dygtighed at tolke. Ikke mindst atmosfæriske forhold spiller her en rolle. En 
radaroperatør, som på disse radarer sættes til at lede efter et mystisk signal, vil derfor meget tit kunne 
finde noget. De sekundære radarer reagerer på såkaldte transpondere indbygget i de enkelte fly, hvorfor en 
tolkning ikke er så afgørende. 

Et godt eksempel på dette er den belgiske ufobølge fra 1989-1990. Under en af de mere dramatiske 
hændelser blev to F 16-jagere af iagttagere på jorden dirigeret hen, hvor der var blevet set underlige lys. 
Radarobservatører på jorden modtog ligeledes sporadiske signaler fra området, og det samme skete for 
radarudstyret på de to jagerfly, da de ankom til området. Signalerne kom og forsvandt, bevægede sig op og 
ned med høj hastighed og bevægede sig endog i et tilfælde underjorden! Piloterne selv så aldrig noget. 

Belgiske ufologer har talt om ni tilfælde, hvor jagernes radarer låste sig fast på noget. Men militæret satte 
senere dette ned til tre, hvor radarerne havde låst sig fast på hinandens signaler. Resten havde været et 
udslag af netop falske signaler forårsaget af temperaturforskelle i atmosfæren. 

Hvad angår observatøren i marken: Hvis man bevidst og måske vedholdende leder efter noget ukendt, vil 
man meget tit finde noget, om ikke andet så fordi de færreste mennesker har så meget viden eller har så 
gode sanser, at de vil være i stand til uden tvivl at identificere samtlige objekter/fænomener på himlen. 

Hovedregel 10 

Mange ufosager synes at være mystiske og uforklarlige, simpelthen fordi efterforskerne ikke har været 
tilstrækkeligt ihærdige i deres efterforskning. 

Hvor afgørende en ihærdig indsats - hvor der tages højde for alle muligheder, og hvor der så hurtigt som 
muligt foretages konkrete undersøgelser - i virkeligheden er, viser en af SUFOI's mest bemærkelsesværdige 
sager, nemlig sagen om ufostyrtet på Amager fra 1983. Sagen blev i vid udstrækning opklaret takket være 
rapportoptager Arne S. Petersens indsats. 

Den 23. marts 1983 om aftenen var 23-årige Jens sammen med sin kæreste Maria på besøg hos vennen Erik 
i Hvidovre ved København. De opholdt sig i Eriks lejlighed på 16. etage, hvor de havde et klart udsyn mod 
sydøst. Pludselig ser både Jens og Maria et hvidt, lodret faldende lysspor, som på brøkdele af et sekund 
tilsyneladende rammer et sted på øen Amager og efterlader et rødt punkt. 

Efter at have studeret det mystiske, røde punkt gennem en kikkert, beslutter de tre at tage det i nærmere 
øjesyn. De kører i første omgang ud til Schradersvej i Hvidovre, hvor de fra en høj kan se lidt flere detaljer. 

Objektet bedømte de til at være omkring fem meter i diameter. Det var ujævnt og lyste hvidt i toppen og 
mere rødt i bunden - og det måske mest interessante: Der var tydeligvis menneskelig aktivitet omkring 
objektet. To personer tilsyneladende iført militæruniformer og kamphuer var i forgrunden ved at opføre en 
afskærmning, medens silhuetterne af flere personer kunne ses i baggrunden. Der var også to køretøjer: en 
stor militærlastbil og noget, der lignede en stationcar. 

De tre vidner forsøgte at komme endnu tættere på og kørte derfor videre til Rosenhaven i Københavns 
Sydvestkvarter. Herfra bedømte de objektet til at befinde sig på Amager Fælled lidt syd for indsejlingen til 
havnen. Herfra fortsatte køreturen til selve området på Amager, hvor de dog blev standset af lukkede porte 
og besluttede at køre hjem til lejligheden, hvor de ankom kl. 20.30. Herfra kunne de stadig iagttage det 
røde lys i ca. 5 minutter, før det gik ud. 

Jens kontaktede allerførst Tårnby Politi om hændelsen, men da de mest af alt virkede ligeglade, kontaktede 
han SUFOI, hvor man straks gik i gang med at kontakte myndighederne. Allerførst blev Kastellet i 
København kontaktet, hvor pressechefen dog forsikrede, at militæret ikke havde noget med sagen at gøre. I 
stedet blev SUFOI henvist til Tårnby Brandvæsen, som angiveligt havde afholdt en brandøvelse på Fælleden 
samme aften. Hos Tårnby Brandvæsen kendte man imidlertid ikke noget til nogen brandøvelse, og SUFOI 
blev i stedet sendt videre til Københavns Brandvæsen, som havde den nordlige del som sit ansvarsområde. 
Man kontaktede også Tårnby politi, som hævdede, at de efter Jens' henvendelse havde kontaktet Tårnby 
Brandvæsen, som så allerede dagen efter hændelsen havde sendt en brandinspektør ud for at inspicere 
området. Dette havde Tårnby Brandvæsen glemt at nævne under SUFOI's første henvendelse. 
Brandinspektøren hævdede senere, at han ikke havde fundet noget i området. 

Hele historien mindede nu mere og mere om en klassisk ufokonspirationshistorie a la den berømte Roswell- 
hændelse fra USA: et nedstyrtet rumskib, militær indblanding og et forsøg på mørklægning fra 

myndighedernes side. Nu bare ikke i USA, men i lille Danmark. Heldigvis lod Arne Petersen sig ikke nøjes 
med sådanne spekulationer, men fortsatte sin efterforskning på jorden. Han kørte ud til området på cykel 
for at undersøge det sted, hvor objektet angiveligt var faldet ned. Her kunne han se, at en stor del af 
området lå skjult bag et to meter højt dige, som gjorde, at man faktisk ikke ville have kunnet se noget, 
medmindre man stod på selve Amager, og at der i øvrigt ikke noget sted var tegn på nedfald eller brand. 

Var dette virkelig nedfaldsstedet? 

Det lykkedes nu Arne Petersen at interviewe Erik, som modsat Jens ikke mente, der havde været tale om en 
militær lastbil. Erik kunne give en lidt mere nøjagtig beskrivelse af trioens position på højen ved 
Schradersvej den famøse aften. Arne Petersen tog ud til højen og kiggede i den angivne retning, og det, han 
nu kiggede på, var ikke Amager, men derimod halvøen, som afslutter Kgs. Enghave på Sjællandssiden. Dette 
ville dog have været meget svært at se i halvmørket på tiden for observationen. 

Arne Petersen begav sig over til halvøen, hvor han fandt et tydeligt afbrændingssted. En henvendelse til 
havnemyndighederne afslørede, at stedet jævnligt blev brugt af private til ulovlig afbrænding. 

Sagen om ufostyrtet på Amager demonstrerer endnu engang, at mystik tit opstår, når to eller flere i 
virkeligheden uafhængige begivenheder knyttes sammen. Det indledende lysspor havde i virkeligheden 
været en meteor på himlen. Lyssporet blev fejlagtigt knyttet sammen med affaldsafbrændingen på jorden. 
Men hvad der er mindst lige så vigtigt er, at sagen demonstrerer betydningen af en grundig og ihærdig 
efterforskning, her i skikkelse af SUFOI's efterforsker Arne Petersen. 


Pilen helt til venstre viser den retning, som Erik, Jens 
og Maria kiggede i fra Hvidovre. De tre troede, at det 
lysende objekt lå på Amager Fælled. I virkeligheden 
kom lyset fra det sted, som er markeret med en 
stjerne. 

(Tegning: Henrik Klinge Pedersen/SUFOI Picture 
Library) 



Modgift mod ufo-kuller 

Internettet og ikke mindst YouTube flyder i disse tider 
over med vilde ufohistorier fortalt af skøre kuler og 
plattenslagere iblandet mere almindelige menneskers 
ærlige oplevelser. Hvis man synes, at emnet er 
interessant, kan det være svært at holde hovedet 


koldt. Grænsen mellem fakta og fiktion er på dette område nemlig nærmest ikke-eksisterende, Derfor er 
det vigtigt, at enhver med denne interesse lærer at gennemskue ufologiens mange faldgruber. Her har 
Philip J. Klass med sine 10 grundregler for ufoefterforskning leveret et uvurderligt bidrag. Heldigvis har 
Klass fået sine efterfølgere. Han måtte desværre stoppe med SUN i 2003 pga. svigtende helbred. I 2009 fik 
han en værdig efterfølger i form af Tim Printy, som udgiver e-magasinet SUNIite, der udkommer seks gange 
om året og skeptisk behandler alle vigtige hændelser inden for ufologiens verden. Også her er artiklerne 
både meget grundige og underholdende, og de udgør en guldgrube for alle med interesse for emnet. 

Som allerede antydet udgør Klass' 10 hovedregler for ufoefterforskning ikke et bevis imod eksistensen af 
rumvæsner eller besøg udefra. Der er simpelthen tale om et udtræk af mange års erfaringer med emnet, 
som man kan se bekræftet igen og igen, og som tydeligt viser, at ufologien, som den fremtræder i dag, i vid 
udstrækning bygger på myter og ikke mindst uvidenhed. SUFOI har en ambition om at være en rationel 
modvægt til udbredelsen af denne ufomyte ved at levere velunderbygget viden til offentligheden. 

Derfor er sølvpapirhatte udbredte i visse kredse 

Af Karsten Bomholt 

Space Oddities er ifølge forlaget udgivet i anledningen af 60-året for opsendelsen af Sputnik 1 og 70-året for 
Kenneth Arnolds UFO-observation. Den er på 320 tætskrevne sider, hvoraf de 280 udgør selve teksten, 
medens resten er noter og litteraturhenvisninger. Bogen er uden illustrationer. Kun forsiden prydes af et 
billede af Mælkevejen i området mellem Svanen, Ørnen og Skytten, hvilket sammen med titlen straks leder 
tanken hen på en (populær)videnskabelig gennemgang af astronomiens historie. 

Dette indtryk bliver forstærket af bagsidetekstens overskrift, som citerer de to første linjer af en populær 
engelsk godnatsang skrevet af Jane Taylor i begyndelsen af 1800-tallet: Twinkle, twinkle, little star, How I 
wonder what you are! Herefter følger en tilsyneladende besynderlig tilføjelse, som dog snart viser sig at 
afspejle bogens reelle indhold: Are You a giant Nazi Iceberg? 

Bogen handler nemlig ikke om astronomi, rumfart, ufoer eller aliens, selv om alle fire emner uundgåeligt 
dukker op med jævne mellemrum. Tycho Brahe, Newton, Kepler samt mange andre kendte 
videnskabsmænd som fx de banebrydende raketforskere Konstantin Tsiolkovsky, Robert Goddard og 
Wernher von Braun bliver alle nævnt en passant, ligesom også kendte kontaktpersoner, fx George Adamski, 
får spalteplads. 

Space Oddities handler derimod om alle de skøre, absurde og uvidenskabelige forestillinger, folk har forsøgt 
at gøre sig bemærket for gennem tiderne. Udtrykkene skøre, absurde og uvidenskabelige kan bruges her 
uden blusel, idet det er forfatterens egne ord. S. D. Tucker lægger på intet tidspunkt skjul på sin egen 
mening om alt det nonsens, han udpensler i bogens mange kapitler, hvilket sker på en humoristisk måde. Fx 
skriver han, at præsidenten for International Flat Earth Research Society, Charles K. Johnson, efter sin død i 
2001 forhåbentlig blev begravet mindre end 6 fod under jorden - i modsat fald ville han jo falde ud på den 
anden side. 

Selv om man som mangeårig læser af UFO-Nyt er blevet præsenteret for et væld af konspirationsteorier, er 
der mange, som sikkert er nye for læseren. Månelandingerne, Marsansigtet, Roswell... er naturligvis 
velkendte, men hvad med den østrigske astronom Hanns Horbiger, som i 1913 påstod, at der ikke 
eksisterer stjerner. Mælkevejen er ifølge Horbiger i stedet en stor ring af planetstore isklumper, som 
omgiver Solsystemet. Det, vi opfatter som stjerner, er i virkeligheden Solens lys, som bliver reflekteret fra 
disse utallige isbjerge. 

Eller hvad med franskmanden Charles Fourier (1772-1837) som anerkendte Newton, blot med den forskel, 
at det ikke er tyngdekraften, som holder planeterne i kredsløb om Solen. Fourier mente i stedet, at 
planeterne, månerne og stjernerne er levende væsener, som holdes på plads af en indbyrdes seksuel 
tiltrækningskraft. 

Et tredje eksempel er Gerald Heard (1887-1971), som i 1950 benyttede den megen omtale af de mystiske 
flyvende tallerkener til at postulere, at de viste sig i stort tal på netop denne tid, fordi de kom fra Mars, 
hvor de intelligente beboere gennem mange århundreder havde holdt øje med Jorden. Atombomberne i 
1945 udgjorde en alvorlig trussel mod marsboernes levevilkår, idet støv fra eksplosionerne havde fundet 
vej til Mars, hvor det blokerede for Solens lys og dermed forhindrede plantevækst. Marsboerne var nemlig 
en slags super-bier, der ligesom deres jordiske fætre levede af nektar. Denne trussel skulle derfor 
elimineres. 

Der omtales mange andre eksempler. S. D. Tucker har gjort et stort stykke arbejde for at finde så mange 
som muligt, og som nævnt i indledningen udgør noter og litteraturhenvisninger en væsentlig del af bogens 
320 sider. Helt præcist er der 938 noter og 117 litteraturhenvisninger! For en dansk læser er det en 
uoverkommelig og umulig opgave at finde frem til disse. Man må derfor stole på, at forfatteren selv har 
læst de 117 bøger fra ende til anden og er loyal mod sine kilder. 

Et sted går det dog galt. S. D. Tucker skriver, at Keplerfik inspirationen til sin roman Somnium ("Drømmen", 
som handler om en månerejse), medens han arbejdede som assistent for Tycho Brahe på Ven i Øresund. 
Meget betegnende er der ingen kildehenvisning til denne påstand. Kepler var aldrig i Danmark. Han og 
Tycho mødtes for første gang i Prag i februar 1600, tre år efter Tycho havde forladt Danmark. Hvorvidt 
forfatteren tager sig sine friheder i andre forhold, skal være usagt. 


Uanset denne lille lapsus - og måske andre - er Space Oddities anbefalelsesværdig. Hvis man vil vide noget 
om astronomi og rumfart, får man måske mere ud af at høre astronauten Chris Hadfields fortolkning af 
David Bowies originale Space Odditv . Hvis man derimod vil vide, hvorfor sølvpapirhatte er så udbredte i 
visse kredse, er bogen et must. 


space 

oddæs 

our 

strange 
attempts 
to explain 
tho 

universe 

S. D. Tucker 


S.D. Tucker: Space Oddities - Our Strange Attempts to Explain the 
Universe, 320 sider. Amberlev Publishing Limited 2017 



Ufooplevelse ved Gudhjem 

Lørdag den 25. marts kl. ca. 16.15 var tre trollingfiskere på havet nogle sømil nord for Bornholm 
mellem Gudhjem og Christiansø. Bill Hansen fra Sandkås og to andre trollingfiskere på Bills båd 
observerede, hvad der beskrives som en ufo. 

Af Ole Henningsen 

En trollingtur udviklede sig dramatisk for Bill R. Hansen og hans to besætningsmedlemmer. I farvandet 
mellem Gudhjem og Christiansø opdager det ene besætningsmedlem et objekt, der følger efter båden 
bagved. 

"Det nærmer sig langsomt, og så er det som om, det stopper op og observerer os i en 15-20 sekunder, før 
at det forsvinder tilbage, hvor det kom fra," siger trollingfisker Bill R. Hansen til TV2/Bornholm. 

Han, og de to andre besætningsmedlemmer, vurderede objektet til at være 100 meter fra båden i en højde 
af 100 meter. Objektets størrelse er af sagens natur svært at vurdere, men alle tre besætningsmedlemmer 
er enige om, at det havde en betydelig størrelse. 

"Jeg tror, at det var mellem 15 og 25 meter i diameter, men det er selvfølgelig svært at vurdere på havet," 
siger Bill R. Hansen. 



tv 2/Bornholni . 


UFO set ved Bornholm 



(Foto: TV2/Bomholm ) 


Ingen af de tre besætningsmedlemmer havde set et lignende objekt før. Hverken måden det så ud på eller 
bevægede sig. De tog hurtigt kontakt til radioen i Lyngby, hvorefter de blev stillet om til Segen. Herefter 
blev de stillet igennem til Værnsfælles Forsvarskommando i Karup. Alle instanser tog henvendelsen seriøst, 
og var behjælpelige hvor de kunne. Der var dog ingen, som var i stand til at se objektet på deres udstyr. 


"Vi ved, hvad vi så. Og hvis jeg havde set det alene, så havde jeg nok holdt det for mig selv. Men nu er vi tre 
mennesker, som alle har set det samme, og som er enige om, hvad det var, vi så," siger Bill R. Hansen. 


Bill Hansen fortalte i TV2/Bornholm søndag aften den 26. marts om den "store guldsmedeformede ufo", 
som nærmede sig trollingbåden bagfra, stod helt tydeligt i sollyset og forsvandt med op mod 200 kilometer 
i timen efter at have hængt i luften cirka 100 meter over Østersøen godt et minuts tid. 


"Det lyder næsten... - Utroligt," siger Bill Hansen desuden bl.a. til Bornholms Tidende. Han anslår, at 
objektet var cirka 100 meter fra båden, da det var tættest på - men han understreger også, at 
afstandsbedømmelse er en svær øvelse til vands. 


Efter Bill Hansens historie, som har kørt i de bornholmske medier søndag og mandag, er endnu en 
bornholmer stået frem og fortalt, at han har set en ufo i samme weekend. 

Det var en observatør, der søndag den 26. marts kl. ca. 13.35 så noget lignende i nærheden af havnen i 
Allinge. Så altså ikke en direkte sammenhæng med observationen den 25. marts. 

Bornholms Tidende nævner desuden, at et overvågningskamera har fanget et objekt på himlen - ligeledes 
på Nordbornholm. Det skal dog tilføjes, at efter SUFOI's Fotoafdelings opfattelse viser dette foto et insekt 
eller en fugl flyvende forbi tæt og på kameraet. Og optagelsen stammer endvidere fra 2016, så dette foto 
har egentlig intet med sagen at gøre. 



Observatøren Bill Hansen (th.) og SUFOI's Ole Henningsen. (Foto: TV2/Bornholm) 

TV2/Bornholm har i programmet "Mellem os" den 10. april 2017 bragt en længere samtale med 
observatøren Bill R. Hansen og SUFOI's Ole Henningsen om selve observationen og efterlysning af andre, 
som i området har gjort observationer, der evt. kan medvirke til opklaring af den usædvanlige sag. 

Bornholms Hjemmeværn har til SUFOI oplyst, at man ingen øvelsesaktiviteter har haft det pågældende 
tidspunkt, og Værnfælles Forsvarskommando har efterfølgende også meddelt, at man ikke i forhold til 
Flyvevåbnet og flyvende aktiviteter har afviklet øvelsesaktiviteter i det pågældende område. 

Forsvarskommandoen nævner også, at det eneste radarspor, der er registreret, er et civilt fly. Et rutefly, 
som SUFOI også via FlightRadar24.com har været opmærksom på, men som pga. højde m.v. ikke anses for 
at have med observationen at gøre. 

Læserne er meget velkomne til at melde sig med deres iagttagelser og komme med seriøse kommentarer 
eller forslag til forklaringer på denne lidt ekstraordinære sag via www.ufo.dk . 

Bliv medlem af SUFOI's Støttekreds i 2018 

Foreningen Skandinavisk UFO Information drives af frivillig og ulønnet arbejdskraft. Vores 
primære opgave er at give offentligheden seriøs information om ufomyten gennem ufo.dk og 
sekundært at registrere observationer af usædvanlige himmelfænomener. 

Du kan med et økonomisk bidrag gøre det muligt for os at drive ufo.dk og foretage undersøgelser af 
ufooplevelser. Som medlem af SUFOI's Støttekreds har du ingen forpligtelser over for foreningen. 
Støttebeløbet gælder for et år. Et støttebeløb på minimum kr. 250 kan indbetales på girokonto 9 11 77 25 
eller via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret på din gratis bog. Du kan også bruge donorknappen på forsiden af ufo.dk. 


Vælg én af disse 4 titler: 



Kim Møller Hansen: Mysteriet om UFO'er (fagbog til børn fra 12 år), 48 sider. Bestillingsnummer B-033 
Kim Møller Hansen: Project Saucer - Da ufomyten blev skabt, 108 sider. Bestillingsnummer B-086 
Per Andersen og Toke Haunstrup: Dobbeltmåner, 60 sider. Bestillingsnummer B-003 
Ann Druffel: Firestorm - Dr. James E. McDonald's Fight For UFO Science (engelsksproget), 609 sider. 

Bestillingsnummer B-054 


SUFOI's Formål 

Skandinavisk UFO Information er en forening, som til offentligheden formidler velunderbygget viden om 
ufomyten samt viden om fænomener, der kan skabe ufooplevelser. Ved ufomyten forstår SUFOI de 
beretninger, oplevelser og forestillinger, der knytter sig til begrebet ufo, og som udvikler sig over tid i 
samspil med fx historiske og kulturelle forhold. Selve ordet "ufo" opfattes af SUFOI som en 
samlebetegnelse for de mangeartede fænomener, der kan indgå i beretninger om usædvanlige 
himmelfænomener. 

SUFOI's Vision 

Det er Skandinavisk UFO Informations vision at: 

• informere om fænomener, der kan skabe ufooplevelser, 

• give offentligheden velunderbygget viden om de mange aspekter af ufomyten og 

• bruge de indhøstede erfaringer og viden til at give et afbalanceret syn på myteskabende 
fænomener. 

